Diari Oficial de la Generalitat Valenciana


Sumari del DOGV 3498, del 19-05-1999 (1999/4492)

RESOLUCIÓ de 7 de maig de 1999, de la Direcció General de Personal, per la qual s'anuncia la convocatòria d'adjudicació de llocs en comissió de servei per a funcionaris del Cos de Mestres, durant el curs 1999/2000, en centres públics docents no universitaris dependents de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3498

Data del DOGV
:   19-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4492


Data del document
:   07-05-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * administració regional
    * personal docent
    * ensenyament primari
    * concurs administratiu

RESOLUCIÓ de 7 de maig de 1999, de la Direcció General de Personal, per la qual s'anuncia la convocatòria d'adjudicació de llocs en comissió de servei per a funcionaris del Cos de Mestres, durant el curs 1999/2000, en centres públics docents no universitaris dependents de la Generalitat Valenciana. [1999/X4492]
  
La present convocatòria de comissions de servei té com a finalitat dotar d'un procediment d'adscripció, amb caràcter excepcional, a un lloc de treball per a aquells mestres que així ho sol·liciten, per donar-se en ells causes mèdiques o socials. Així doncs, mitjançant el dit procediment, previst en la vigent Llei de la Funció Pública Valenciana, els sol·licitants, funcionaris del cos de mestres amb destinació definitiva, podran ser adscrits en comissió de servei a llocs de treball de centres públics dependents de la Generalitat Valenciana durant el curs 1999/2000.
  
La convocatòria es regirà per les bases següents:
  
I. Participants
  
Primera
  
Poden participar de forma voluntària en esta convocatòria els funcionaris de carrera del cos de mestres en els concórreguen causes mèdiques o socials degudament justificades i que es troben en algun dels supòsits següents:
  
1) Els funcionaris de carrera amb destinació definitiva dependents de la Generalitat Valenciana que es troben en situació de servei actiu i que ocupen llocs de treball amb caràcter definitiu, inclosos aquells que van obtenir la seua primera destinació, d'acord amb el que preveu la base dotze, en el concurs de trasllats convocat per Resolució de 2 de novembre de 1998 (Diari Oficial de la Generalitat Valenciana de 10 de desembre), d'esta Direcció General.
  
2) Els funcionaris de carrera dependents d'altres administracions educatives, sempre que complisquen els requisits i les condicions que s'establixen en esta resolució.
  
Segona
  
Per a l'obtenció de destinació, la prioritat vindrà determinada per la Direcció General de Personal en funció de les circumstàncies especials, mèdiques o socials al·legades pels sol·licitants.
  
II. Sol·licituds
  
Tercera
  
Els funcionaris que desitgen participar en esta convocatòria ompliran la instància que serà facilitada i presentada en les direccions territorials de Cultura i Educació dependents de la Conselleria de Cultura, Educació i Ciència.
  
A la instància s'haurà d'afegir:
  
- Annex Comissions de servei.
  
- Tots aquells documents o certificats en què fonamenten la seua sol·licitud.
  
D'altra banda, els mestres dependents d'una altra administració educativa hauran d'acompanyar, necessàriament, certificat expedit pels òrgans competents del Ministeri d'Educació i Cultura o de la comunitat autònoma de la qual depenga el centre on té destinació, en què haurà de constar:
  
- cos
  
- nom i cognoms i document nacional d'identitat
  
- habilitacions de les quals són titulars
  
- situació administrativa
  
Quarta
  
Una vegada transcorregut el termini de presentació d'instàncies, no serà possible desistir de les sol·licituds efectuades. Altrament, les destinacions adjudicades seran irrenunciables i, en tot cas, s'ocuparan durant el curs acadèmic 1999/2000.
  
Cinquena
  
Per a poder sol·licitar els llocs es requerix estar habilitat per al seu desenvolupament. Els participants en esta convocatòria podran optar per les especialitats que estimen oportunes entre aquelles que es troben habilitats.
  
Sisena
  
La correspondència d'aquestes habilitacions amb els llocs que es convoquen és la següent:
  
Igualment, els participants en la present convocatòria hauran d'estar en possessió del Títol de Mestre de Valencià o del Certificat de Capacitació, que no serà necessari quan el participant estiga habilitat en Filologia: Valencià.
  
III. Format i ompliment de la petició
  
Setena
  
Tots els participants hauran de presentar instància, ajustada al model oficial, que podran obtenir en les direccions territorials de Cultura i Educació. La instància es dirigirà al director general de Personal de la Conselleria de Cultura, Educació i Ciència, i es presentarà en les citades direccions territorials de Cultura i Educació. A més a més, hauran d'acompanyar junt amb la instància l'annex de Comissions de servei.
  
Huitena
  
El nombre de peticions que cada participant pot incloure en la seua sol·licitud no podrà excedir de 76.
  
Novena
  
Les peticions, amb la limitació del nombre anteriorment assenyalat, podran estendre's a la totalitat d'especialitats i de centres, sempre que es posseïsca l'habilitació corresponent.
  
Les peticions podran referir-se a centre concret, localitat, subàrea, àrea i especialitat, sent compatibles totes les modalitats. En els tres últims casos s'adjudicarà el primer centre de la localitat, subàrea o àrea, amb vacant, en el mateix ordre en què apareguen anunciats en la convocatòria.
  
Deu
  
En les instàncies es relacionaran, conforme a les instruccions unides a les mateixes, per ordre de preferència, els llocs que se sol·liciten, expressant amb la major claredat els conceptes exactes que en l'imprés de la instància es consignen.
  
Qualsevol dada omesa o consignada erròniament per l'interessat no podrà ser invocada a efecte de futures reclamacions, ni considerar per est motiu lesionats els seus interessos i drets.
  
Finalitzat el termini de presentació de sol·licituds, per cap concepte s'alterarà la petició, ni encara que es tracte de l'ordre de prelació dels centres sol·licitats. Si els codis resultaren il·legibles, estigueren incomplets o no es col·locaren les dades a la casella corresponent, es considerarien no inclosos en la petició.
  
Onze
  
Els funcionaris dependents d'altres administracions educatives hauran d'acompanyar a la instància còpia compulsada que acredite estar en possessió del Títol de Mestre de Valencià o del Certificat de Capacitació (que no serà necessari si el participant està habilitat en Filologia: Valencià) o, si hi manca, del grau de coneixements de valencià que posseïsca.
  
IV. Altres normes
  
Dotze
  
El termini de presentació d'instàncies serà de quinze dies a comptar des de l'endemà de la publicació de la present resolució en el Diari Oficial de la Generalitat Valenciana.
  
Alternativament, aquells mestres que hagueren participat amb caràcter forçós en el concurs de trasllats convocat per Resolució de 2 de novembre de 1998, d'esta Direcció General, i que hagueren obtingut així la seua primera destinació definitiva, disposarà d'un termini de 10 dies, a comptar des de l'endemà de la publicació de la resolució definitiva de l'esmentat concurs, per a presentar la seua sol·licitud de comissió de servei.
  
Tretze
  
Totes les condicions i els requisits que s'exigixen en esta convocatòria han de tenir-se complits o reconeguts en la data d'acabament del termini de presentació d'instàncies.
  
Catorze
  
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria o no coincidisca amb les característiques declarades en la instància i la documentació corresponent.
  
Quinze
  
És requisit imprescindible, per a sol·licitar i obtenir un lloc determinat, tenir l'especialitat i posseir el requisit lingüístic del lloc.
  
Setze
  
Per als llocs de treball de Pedagogia Terapèutica dels instituts i extensions d'Educació Secundària que es relacionen en l'annex, únicament es concedirà comissió de servei a aquells funcionaris del cos de mestres que tinguen l'habilitació de Pedagogia Terapèutica.
  
Dèsset
  
Quedaran exclosos de l'adjudicació de destinació en comissió de servei aquells funcionaris que hagen obtingut destinació en l'últim concurs de trasllats si hagueren participat voluntàriament en el mateix. Tractant-se de participants forçosos en el citat concurs, quedaran exclosos, així mateix, de l'obtenció de destinació en comissió de servei, quan la destinació obtinguda per concurs i el sol·licitat en la present convocatòria estigueren localitzats en la mateixa àrea territorial.
  
Díhuit
  
La resolució d'adjudicació de destinacions es publicarà al tauler d'anuncis dels serveis centrals de la Conselleria de Cultura, Educació i Ciència, i també en els de les direccions territorials de Cultura i Educació.
  
DISPOSICIÓ FINAL
  
De conformitat amb el que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del director general de Personal d'esta Conselleria en el termini d'un mes, a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Jutjat Contenciós Administratiu, en el termini de dos mesos, a comptar des de l'endemà de la seua publicació.